CELEX: 22014D0068
Language: hr
Date: 2014-05-16 00:00:00
Title: Odluka Zajedničkog odbora EGP-a br. 68/2014 od 16. svibnja 2014. o izmjeni Priloga I. (Veterinarska i fitosanitarna pitanja) Sporazumu o EGP-u

30.10.2014   
            
            
               HR
            
            
               Službeni list Europske unije
            
            
               L 310/10
            
         ODLUKA ZAJEDNIČKOG ODBORA EGP-a
   br. 68/2014
   od 16. svibnja 2014.
   o izmjeni Priloga I. (Veterinarska i fitosanitarna pitanja) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Odluku Komisije 2013/302/EU od 19. lipnja 2013. o izmjeni Priloga II. Odluci 2009/861/EZ o prijelaznim mjerama u skladu s Uredbom (EZ) br. 853/2004 Europskog parlamenta i Vijeća u pogledu prerade sirovog mlijeka koje ne ispunjava zahtjeve, u određenim objektima za preradu mlijeka u Bugarskoj (1) treba uključiti u Sporazum o EGP-u.
            
         
               (2)
            
            
               Ova se Odluka odnosi na zakonodavstvo o veterinarskim pitanjima. Zakonodavstvo o veterinarskim pitanjima ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
            
         
               (3)
            
            
               Prilog I. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Sljedeća alineja dodaje se drugoj alineji (Odluka Komisije 2009/861/EZ) pod naslovom „Primjenjuju se prijelazna rješenja utvrđena sljedećim aktima:” u Prilogu I. poglavlju I. dijelu 6.1. točki 17. (Uredba (EZ) br. 853/2004 Europskog parlamenta i Vijeća):
   
               „—
            
            
               
                  32013 D 0302: Odluka Komisije 2013/302/EU od 19. lipnja 2013. (SL L 169, 21.6.2013., str. 73.).”
            
         Članak 2.
   Tekstovi Odluke 2013/302/EU na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 17. svibnja 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (2).
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 16. svibnja 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 169, 21.6.2013., str. 73.
   
   
      (2)  Ustavni zahtjevi nisu navedeni.